### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Herunder indtægten fra det nylige salg af kommunale boliger på [adresse]

Hvad vil vi gerne opnå? Hvorfor stilles forslaget?

Adgang til en bolig der er til at betale er en menneskeret. Kommunen er forpligtiget til at opfylde den menneskeret og har en særlig forpligtelse til at huse byens fattige, socialt udsatte, psykisk og fysisk handicappede.

Enhedslisten er derfor imod at kommunen sælger sine kommunalt ejede boliger, da man herved overfører kommunens sociale opgaver til de almene boliger. Kommunen har alene anvisningsret til egne boliger og til almene boliger.

Når flertallet i byrådet alligevel vælger at sælge kommunens boliger bør indtægterne fra salget komme de almene boliger til gode som overtager kommunens husnings- og sociale forpligtigelser.

Når flertallet i byrådet vælger at nedlægge billige betalelige kommunale boliger og erstatter dem med dyrere kapitaliserede boliger bør indtægten fra salget i det mindste anvendes til udvidelse af antallet af almene betalelige boliger

Hvem, hvad, hvordan og hvor mange ressourcer

Kommunale boliger, der sættes til salg udbydes først til beboerne, dernæst til almene boligorganisationer til lavest tilladelige pris og sidst (hvis ingen af de foregående vil købe) til det private boligmarked.

Indtægter, der opnås ved salg, - herunder indtægterne (43 mio. kr.?) fra salg af boligerne på [adresse], øremærkes til udvidelse af antallet af almene boliger og til tilskud til renovering af eksisterende almene eller kommunale boliger i kommunen.